CELEX: 22020D0320
Language: sk
Date: 2019-12-13 00:00:00
Title: Rozhodnutie Spoločného výboru EHP č. 302/2019 z 13. decembra 2019, ktorým sa mení príloha V (Voľný pohyb pracovníkov) a protokol 31 (o spolupráci v špecifických oblastiach mimo štyroch slobôd) k Dohode o EHP [2020/320]

5.3.2020   
               
               
                  SK
               
               
                  Úradný vestník Európskej únie
               
               
                  L 68/46
               
            
         ROZHODNUTIE SPOLOČNÉHO VÝBORU EHP
         č. 302/2019
         z 13. decembra 2019,
         ktorým sa mení príloha V (Voľný pohyb pracovníkov) a protokol 31 (o spolupráci v špecifických oblastiach mimo štyroch slobôd) k Dohode o EHP [2020/320]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) 2016/589 z 13. apríla 2016 o Európskej sieti služieb zamestnanosti (EURES), prístupe pracovníkov k službám v oblasti mobility a o ďalšej integrácii trhov práce a o zmene nariadenia (EÚ) č. 492/2011 a (EÚ) č. 1296/2013 (1), sa má začleniť do Dohody o EHP.
                  
               
                     (2)
                  
                  
                     Vykonávacie rozhodnutie Komisie (EÚ) 2016/716 z 11. mája 2016, ktorým sa ruší vykonávacie rozhodnutie 2012/733/EÚ, ktorým sa vykonáva nariadenie Európskeho parlamentu a Rady (EÚ) č. 492/2011, pokiaľ ide o obsadzovanie voľných pracovných miest a vybavovanie žiadostí o zamestnanie a opätovné zriadenie siete EURES (2), sa má začleniť do Dohody o EHP.
                  
               
                     (3)
                  
                  
                     Vykonávacie rozhodnutie Komisie (EÚ) 2017/1255 z 11. júla 2017 o vzorovom dokumente na opis vnútroštátnych systémov a postupov na prijímanie organizácií za členov a partnerov siete EURES (3) sa má začleniť do Dohody o EHP.
                  
               
                     (4)
                  
                  
                     Vykonávacie rozhodnutie Komisie (EÚ) 2017/1256 z 11. júla 2017 o vzorových dokumentoch a postupoch na výmenu informácií o národných pracovných programoch siete EURES na úrovni Únie (4) sa má začleniť do Dohody o EHP.
                  
               
                     (5)
                  
                  
                     Vykonávacie rozhodnutie Komisie (EÚ) 2017/1257 z 11. júla 2017 o technických normách a formátoch požadovaných na účely jednotného systému umožňujúceho priraďovanie voľných pracovných miest k žiadostiam o zamestnanie a životopisom na portáli EURES (5) sa má začleniť do Dohody o EHP.
                  
               
                     (6)
                  
                  
                     Vykonávacie rozhodnutie Komisie (EÚ) 2018/170 z 2. februára 2018 o jednotných podrobných špecifikáciách na zber a analýzu údajov s cieľom monitorovať a hodnotiť fungovanie siete EURES (6) sa má začleniť do Dohody o EHP.
                  
               
                     (7)
                  
                  
                     Vykonávacie rozhodnutie Komisie (EÚ) 2018/1020 z 18. júla 2018 o prijatí a aktualizácii zoznamu zručností, kompetencií a povolaní európskej klasifikácie na účely automatického priraďovania prostredníctvom spoločnej IT platformy EURES (7) sa má začleniť do Dohody o EHP.
                  
               
                     (8)
                  
                  
                     Vykonávacie rozhodnutie Komisie (EÚ) 2018/1021 z 18. júla 2018 o prijatí technických noriem a formátov potrebných na automatické priraďovanie prostredníctvom spoločnej IT platformy s použitím európskej klasifikácie a interoperability medzi vnútroštátnymi systémami a európskou klasifikáciou (8) sa má začleniť do Dohody o EHP.
                  
               
                     (9)
                  
                  
                     Vykonávacím rozhodnutím (EÚ) 2016/716 sa zrušuje vykonávacie rozhodnutie Komisie 2012/733/EÚ (9), ktoré je začlenené do Dohody o EHP, a preto je potrebné odkaz naň v rámci Dohody o EHP vypustiť.
                  
               
                     (10)
                  
                  
                     Príloha V a protokol 31 k Dohode o EHP by sa preto mali zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha V k Dohode o EHP sa mení takto:
            
                        1.
                     
                     
                        V bode 2 [nariadenie Európskeho parlamentu a Rady (EÚ) č. 492/2011] sa dopĺňa tento text:
                        „,zmenené týmto právnym predpisom:
                        
                                    —
                                 
                                 
                                    
                                       32016 R 0589: nariadenie Európskeho parlamentu a Rady (EÚ) 2016/589 z 13. apríla 2016 (Ú. v. EÚ L 107, 22.4.2016, s. 1).“
                                 
                              
                  
                        2.
                     
                     
                        Za bod 8 (smernica Európskeho parlamentu a Rady 2014/54/EÚ) sa vkladajú tieto body:
                        
                                    „9.
                                 
                                 
                                    
                                       32016 R 0589: nariadenie Európskeho parlamentu a Rady (EÚ) 2016/589 z 13. apríla 2016 o Európskej sieti služieb zamestnanosti (EURES), prístupe pracovníkov k službám v oblasti mobility a o ďalšej integrácii trhov práce a o zmene nariadenia (EÚ) č. 492/2011 a (EÚ) č. 1296/2013 (Ú. v. EÚ L 107, 22.4.2016, s. 1).
                                    Ustanovenia nariadenia sa na účely tejto dohody vykladajú s týmito úpravami:
                                    
                                                a)
                                             
                                             
                                                Výraz „článok 45 ZFEÚ“ v príslušných gramatických tvaroch sa nahrádza výrazom „článok 28 Dohody o EHP“ v príslušných gramatických tvaroch.
                                             
                                          
                                                b)
                                             
                                             
                                                Výraz „občanov Únie“ sa nahrádza výrazom „štátnych príslušníkov členských štátov EÚ a štátov EZVO“.
                                             
                                          
                                                c)
                                             
                                             
                                                V článku 6:
                                                
                                                            i)
                                                         
                                                         
                                                            Odkaz na článok 3 Zmluvy o Európskej únii a odkaz na článok 145 Zmluvy o fungovaní Európskej únie sa neuplatňujú.
                                                         
                                                      
                                                            ii)
                                                         
                                                         
                                                            V písmene d) sa výraz „v súlade s právom Únie“ nahrádza výrazom „v súlade s právom uplatniteľným podľa Dohody o EHP“.
                                                         
                                                      
                                          
                                                d)
                                             
                                             
                                                V článku 9 ods. 4 písm. c) sa výraz „pravidlá a nástroje Únie“ nahrádza výrazom „pravidlá a nástroje uplatniteľné podľa Dohody o EHP“.
                                             
                                          
                                                e)
                                             
                                             
                                                V článku 34 sa výraz „právom Únie“ nahrádza výrazom „právom uplatniteľným podľa Dohody o EHP“.
                                             
                                          
                              
                                    9a.
                                 
                                 
                                    
                                       32017 D 1255: vykonávacie rozhodnutie Komisie (EÚ) 2017/1255 z 11. júla 2017 o vzorovom dokumente na opis vnútroštátnych systémov a postupov na prijímanie organizácií za členov a partnerov siete EURES (Ú. v. EÚ L 179, 12.7.2017, s. 18).
                                 
                              
                                    9b.
                                 
                                 
                                    
                                       32017 D 1256: vykonávacie rozhodnutie Komisie (EÚ) 2017/1256 z 11. júla 2017 o vzorových dokumentoch a postupoch na výmenu informácií o národných pracovných programoch siete EURES na úrovni Únie (Ú. v. EÚ L 179, 12.7.2017, s. 24).
                                 
                              
                                    9c.
                                 
                                 
                                    
                                       32017 D 1257: vykonávacie rozhodnutie Komisie (EÚ) 2017/1257 z 11. júla 2017 o technických normách a formátoch požadovaných na účely jednotného systému umožňujúceho priraďovanie voľných pracovných miest k žiadostiam o zamestnanie a životopisom na portáli EURES (Ú. v. EÚ L 179, 12.7.2017, s. 32).
                                 
                              
                                    9d.
                                 
                                 
                                    
                                       32018 D 0170: vykonávacie rozhodnutie Komisie (EÚ) 2018/170 z 2. februára 2018 o jednotných podrobných špecifikáciách na zber a analýzu údajov s cieľom monitorovať a hodnotiť fungovanie siete EURES (Ú. v. EÚ L 31, 3.2.2018, s. 104).
                                 
                              
                                    9e.
                                 
                                 
                                    
                                       32018 D 1020: vykonávacie rozhodnutie Komisie (EÚ) 2018/1020 z 18. júla 2018 o prijatí a aktualizácii zoznamu zručností, kompetencií a povolaní európskej klasifikácie na účely automatického priraďovania prostredníctvom spoločnej IT platformy EURES (Ú. v. EÚ L 183, 19.7.2018, s. 17).
                                 
                              
                                    9f.
                                 
                                 
                                    
                                       32018 D 1021: vykonávacie rozhodnutie Komisie (EÚ) 2018/1021 z 18. júla 2018 o prijatí technických noriem a formátov potrebných na automatické priraďovanie prostredníctvom spoločnej IT platformy s použitím európskej klasifikácie a interoperability medzi vnútroštátnymi systémami a európskou klasifikáciou (Ú. v. EÚ L 183, 19.7.2018, s. 20).“
                                 
                              
                  
                        3.
                     
                     
                        Text bodu 2a (vykonávacie rozhodnutie Komisie 2012/733/EÚ) sa vypúšťa.
                     
                  
         
            Článok 2
            V protokole 31 k Dohode o EHP sa v článku 15 ods. 8 tretej zarážke prvom odseku [nariadenie Európskeho parlamentu a Rady (EÚ) č. 1296/2013] dopĺňa tento text:
            „zmenené týmto právnym predpisom:
            
                        —
                     
                     
                        
                           32016 R 0589: nariadenie Európskeho parlamentu a Rady (EÚ) 2016/589 z 13. apríla 2016 (Ú. v. EÚ L 107, 22.4.2016, s. 1).“
                     
                  
         
            Článok 3
            Znenia nariadenia (EÚ) 2016/589 a vykonávacích rozhodnutí (EÚ) 2017/1255, (EÚ) 2017/1256, (EÚ) 2017/1257, (EÚ) 2018/170, (EÚ) 2018/1020 a (EÚ) 2018/1021 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
         
         
            Článok 4
            Toto rozhodnutie nadobúda účinnosť 14. decembra 2019 pod podmienkou, že boli doručené všetky oznámenia podľa článku 103 ods. 1 Dohody o EHP. (*1)
            
         
         
            Článok 5
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 13. decembra 2019
            
               
                  Za Spoločný výbor EHP
               
               
                  predseda
               
               Gunnar PÁLSSON
            
         
         
            (1)  Ú. v. EÚ L 107, 22.4.2016, s. 1.
         
            (2)  Ú. v. EÚ L 125, 13.5.2016, s. 24.
         
            (3)  Ú. v. EÚ L 179, 12.7.2017, s. 18.
         
            (4)  Ú. v. EÚ L 179, 12.7.2017, s. 24.
         
            (5)  Ú. v. EÚ L 179, 12.7.2017, s. 32.
         
            (6)  Ú. v. EÚ L 31, 3.2.2018, s. 104.
         
            (7)  Ú. v. EÚ L 183, 19.7.2018, s. 17.
         
            (8)  Ú. v. EÚ L 183, 19.7.2018, s. 20.
         
            (9)  Ú. v. EÚ L 328, 28.11.2012, s. 21.
         
            (*1)  Ústavné požiadavky boli oznámené.